**Méxicon ePrix 2024** (virallisesti **2024 Hankook Mexico City E-Prix**) on Formula E -sarjan kauden 2023–2024 ensimmäinen osakilpailu sekä kahdeksas Méxicon ePrix. Kilpailu ajettiin Autódromo Hermanos Rodríguezin moottoriradalla Méxicossa.

Kilpailun voitti paalupaikalta lähtenyt Pascal Wehrlein. Voitto oli hänen uransa viides ja toinen Méxicossa.

Lähtökohdat
-----------

México oli kauden avauskilpailu. Rata on yksi sarjan nopeimmista ja sijaitsee korkeimmalla (2 250 metriä merenpinnan yläpuolella). Stadionosuudella, *Foro Sol*, odotettiin 27 000 katsojaa ja koko kilpailuun 40 000 katsojaa. *Attack Mode* oli 15. mutkan ulkoreunassa, kuten edellisenä vuonna.

*Motorsport Week* ennakoi suosiksi hallitsevaa maailmanmestaria Jake Dennisia, joka ajoi edellisessä Méxicon kilpailussa ylivoimaiseen voittoon. Toimittaja Svenja König korosti, että avauskilpailun ennakointi on aina vaikeaa. Omassa ennakossaan hän nosti suosiksi Jaguarin, jotka olivat pärjänneet hyvin kautta edeltäneissä testeissä. Myös Jaguarin asiakastalli Envision oli hänen suosikeissaan.

Viikonlopun aikataulu ja sää
----------------------------

| Päivä | Aikataulu | Sessio | Ilma | Rata | Kosteus |
| --- | --- | --- | --- | --- | --- |
| Paik. | Suomi |
| 12. tammikuuta | 16:25–17:15 | 00:25–01:15 | 1. vapaat harjoitukset | 22,9–24,0 °C | 28,8–31,1 °C | 31,7–34,3 % |
| 13. tammikuuta | 07:25–08:15 | 15:25–16:15 | 2. vapaat harjoitukset | 11,4–12,7 °C | 13,2–14,4 °C | 57,9–64,5 % |
| 09:40–11:05 | 17:40–19:05 | Aika-ajot | 22,4–22,8 °C | 32,8–33,3 °C | 24,9–25,9 % |
| 14:03–15:30 | 22:03–23:30 | Kilpailu | 23,9–24,6 °C | 32,2–32,7 °C | 25,7–27,1 % |
| Lähde: |

E-Prix viikonloppu
------------------

### Harjoitukset

Ensimmäisten harjoitusten nopein oli McLarenin Jake Hughes. Hughes oli vajaat neljä kymmenystä nopeampi kuin toiseksi nopein Pascal Wehrlein. Harjoitukset keskeytettiin punaisilla lipuilla etuajassa, kun Hughes ajoi radan toisessa mutkassa ulos. Ennen Hughesia, Maseratin Maximilian Günther aiheutti myös punaiset liput osuttuaan seinään radan viimeisessä mutkassa. Günther vaurioitti auton jousitusta onnettomuudessa, ja hän joutui pysäyttämään autonsa maalisuoralle. Punaisten lippujen ja aikaisen lopettamisen vuoksi harjoituksista jäi osa ajamatta, eivätkä kierrosajat eivät olleet nopeita. Hughesin nopein aika oli yli sekunnin hitaampi kuin Jean-Éric Vergnen nopein aika harjoituksissa edellisellä kaudella. Harjoitusten jälkeen tiedotettiin, että Jaguarin Mitch Evans ja Nick Cassidy sekä DS Pensken Stoffel Vandoorne saivat yhden lähtöruudun rangaistuksen kilpailuun. Rangaistus liittyi punaisia lippuja koskevan kilpailusäännön rikkomiseen. Güntherin aiheutettua punaiset liput, kuljettajat eivät olleet palanneet suoraan varikkopilttuuseen sääntöjen vaatimalla tavalla. McLaren joutui vaihtamaan Hughesin auton rungon harjoitusten jälkeen.

Toisen harjoituksen nopein oli Evans. Ensimmäisessä harjoituksessa seinään osunut Günther oli toinen ennen Robin Frijnsia ja Cassidya. Kolme neljästä Jaguarin voimansiirtoa käyttävästi autosta oli harjoituksen neljän parhaan joukossa. Harjoitukset ajettiin aikaisin aamulla ja ilma oli tavallista kylmpempi, mikä vaikeutti rengaiden lämmittämistä. Ilman lämmetessä sekä rata että kierrosajat paranenivat kokoajan. Harjoituksen alkuvaiheessa kuljettajat pystyivät ajamaan yhtä nopeita kierroksia kuin ensimmäisessä harjoituksessa. Evans ja Oliver Rowland olivat viikonlopun ensimmäiset alle 1:13 ajaneet kuljettajat. Monilla kuljettajilla oli haasteita toisessa harjoituksessa: McLarenin Sam Bird kolhaisi autoaan seinään, mahdollisesti rikkoen autonsa jousitusta. Vandoornen autoi pysähtyi varikkosuoralle, ja se jouduttiin työntämään takaisin pilttuuseen. Sérgio Sette Câmara kolhaisi myös turvavallia, vaurioittaen autonsa etusiipeä. Dennisillä oli harjoituksessa ongelmia 5-6 mutkien kanssa – samassa paikassa hän teki ratkaisevan virheen viime vuoden aika-ajoissa.

### Aika-ajot

| Lohkojako |
| --- |
| Lohko A | Belgia VAN | Alankomaat FRI | Iso-Britannia BIR | Brasilia DIG | Ranska NAT | Intia DAR | Ranska FEN | Iso-Britannia TIC | Uusi-Seelanti CAS | Sveitsi MOR | Saksa WEH |
| Lohko B | Iso-Britannia DEN | Brasilia SET | Iso-Britannia HUG | Saksa GUE | Uusi-Seelanti EVA | Portugali DAC | Sveitsi BUE | Alankomaat DEV | Iso-Britannia ROW | Ranska JEV | Sveitsi MUE |
|

Lohko A:ssa Vandoorne sai ensimmäisenä ajettua ajan. Myöhemmin hän kuitenkin esti Jaguarin Nick Cassidyn kierrosta, jonka myös kilpailun tuomaristo huomasi. Vandoorne ei saanut tilanteesta rangaistusta. Andretin Norman Nato osui turvavalliin ja vahingoitti autonsa etusiipeä. Lucas di Grassi osui seinään yhdeksännessä mutkassa ja joutui palaamaan hitaasti varikolle. Osuman seurauksena lentänyt romu ja turvavallin palanen hidasti ERT:n Dan Ticktumin kierrosta. Lohko A:n voitti Frijns, jolle lohkovoitto oli ensimmäinen sitten vuoden 2022 New Yorkin kilpailun. Jatkoon pääsivät myös Vandoorne, Cassidy ja Wehrlein.

Toisessa lohkossa ei ollut yhtä paljon tapahtumia kuin ensimmäisessä. Hallitseva maailmanmestari Jake Dennis teki jälleen virheen mutkayhdistelmässä 5–6 eikä päässyt jatkoon. Paluun MM-sarjaan tehnyt Nyck de Vries jäi myös ulos jatkosta. Lohko B:n voitti Maximilian Günther. Hänen lisäksi jatkoon ajoivat Jake Hughes, Sébastien Buemi ja Mitch Evans.

Ensimmäisessä puolivälieräparissa Nick Cassidy sai hyvän alun ja oli kahdessa ensimmäisessä sektorissa selkeämpi nopeampi kuin Stoffel Vandoorne. Vandoorne onnistui kutistamaan eroa lopussa, muttei tarpeeksi voittaakseen Cassidyn. Toisessa parissa Robin Frijns teki ensimmäisessä mutkassa ison virheen, ja Pascal Wehrlein eteni jatkoon yli kahden sekunnin erolla. Kolmannessa parissa Jake Hughes oli nopeampi alussa, mutta Buemi oli nopeampi kahdella viimeisellä sektorilla. Buemi voitti parin reilun kahden kymmenyksen erolla. Viimeisessä parissa Mitch Evans oli nopeampi jokaisella sektorilla kuin Maximilian Günther, ajaen koko viikonlopun nopeimman kierrosajan. Välieriin eteni kolme Jaguarian voimansiirtoa ja yksi Porsche.

Ensimmäisessä välierässä kohtasivat Nick Cassidy ja Pascal Wehrlein. Kuljettajat ajoivat käytännössä yhtä nopeat ensimmäisen ja kolmannen sektorin, mutta Wehrleinin parempi toinen sektori varmisti hänelle finaalipaikan. Toisessa välierässä Buemi oli läpi radan nopeampi kuin Evans, joka ei pystynyt toistamaan puolivälierässä ajamaansa kierrosta. Finaalissa Wehrlein oli nopeampi alussa, eikä Buemin hyvä viimeinen sektori riittänyt voittoon. Wehrlein voitti aika-ajon finaalin 2,5 kymmenyksen erolla.

#### Aika-ajojen tulokset

|  |  |  |  |  |  |
| --- | --- | --- | --- | --- | --- |
|   | Puolivälierät |  | Välierät |  | Finaali |
|   |   |   |   |   |   |   |   |   |   |   |   |   |   |
|   | A3 |  Uusi-Seelanti **Nick Cassidy** |   |   |
|  | A2 |  Belgia Stoffel Vandoorne |   |   |
|  |   |   |  Uusi-Seelanti Nick Cassidy |   |   |
|  |  |
|  |   |   |  Saksa **Pascal Wehrlein** |   |   |
|  | A4 |  Saksa **Pascal Wehrlein** |   |
|  |
|   | A1 |  Alankomaat Robin Frijns |   |   |
|  |   |   |   |  Saksa **Pascal Wehrlein** |   |
|  |   |   |  Sveitsi Sébastien Buemi |   |
|   | B3 |  Sveitsi **Sébastien Buemi** |   |   |
|  | B2 |  Iso-Britannia Jake Hughes |   |   |
|  |   |   |  Sveitsi **Sébastien Buemi** |   |
|  |  |
|  |   |   |  Uusi-Seelanti Mitch Evans |   |   |
|  | B4 |  Uusi-Seelanti **Mitch Evans** |   |
|  |
|   | B1 |  Saksa Maximilian Günther |   |   |

| Sij. | No. | Kuljettaja | Talli | A | B | QF | SF | F | Ruutu |
| --- | --- | --- | --- | --- | --- | --- | --- | --- | --- |
| 1 | 94 | Saksa Pascal Wehrlein | Porsche | 1:13.877 | — | **1:13.492** | **1:13.366** | **1:13.298** | 1 |
| 2 | 16 | Sveitsi Sébastien Buemi | Envision-Jaguar | — | 1:13.745 | **1:13.444** | **1:13.241** | 1:13.549 | 2 |
| 3 | 37 | Uusi-Seelanti Nick Cassidy | Jaguar | 1:13.861 | — | **1:13.826** | 1:13.500 | — | 4 |
| 4 | 9 | Uusi-Seelanti Mitch Evans | Jaguar | — | 1:13.773 | **1:13.103** | 1:13.581 | — | 5 |
| 5 | 7 | Saksa Maximilian Günther | Maserati | — | **1:13.691** | 1:13.505 | — | — | 3 |
| 6 | 5 | Iso-Britannia Jake Hughes | McLaren-Nissan | — | 1:13.727 | 1:13.617 | — | — | 6 |
| 7 | 2 | Belgia Stoffel Vandoorne | DS Penske | 1:13.848 | — | 1:14.088 | — | — | 8 |
| 8 | 4 | Alankomaat Robin Frijns | Envision-Jaguar | **1:13.807** | — | 1:15.836 | — | — | 7 |
| 9 | 23 | Ranska Sacha Fenestraz | Nissan | 1:13.995 | — | — | — | — | 9 |
| 10 | 25 | Ranska Jean-Éric Vergne | DS Penske | — | 1:13.821 | — | — | — | 10 |
| 11 | 8 | Iso-Britannia Sam Bird | McLaren-Nissan | 1:14.017 | — | — | — | — | 11 |
| 12 | 51 | Sveitsi Nico Müller | ABT-Mahindra | — | 1:13.898 | — | — | — | 12 |
| 13 | 17 | Ranska Norman Nato | Andretti-Porsche | 1:14.114 | — | — | — | — | 13 |
| 14 | 1 | Iso-Britannia Jake Dennis | Andretti-Porsche | — | 1:13.926 | — | — | — | 14 |
| 15 | 48 | Sveitsi Edoardo Mortara | Mahindra | 1:14.341 | — | — | — | — | 15 |
| 16 | 13 | Portugali António Félix da Costa | Porsche | — | 1:13.982 | — | — | — | 16 |
| 17 | 18 | Intia Jehan Daruvala | Maserati | 1:14.469 | — | — | — | — | 17 |
| 18 | 3 | Brasilia Sérgio Sette Câmara | ERT | — | 1:14.012 | — | — | — | 18 |
| 19 | 11 | Brasilia Lucas di Grassi | ABT-Mahindra | 1:15.017 | — | — | — | — | 19 |
| 20 | 22 | Iso-Britannia Oliver Rowland | Nissan | — | 1:14.269 | — | — | — | 20 |
| 21 | 33 | Iso-Britannia Dan Ticktum | ERT | 1:15.125 | — | — | — | — | 21 |
| 22 | 21 | Alankomaat Nyck de Vries | Mahindra | — | 1:14.585 | — | — | — | 22 |
| Lähde: *odottaa tulosten virallistamista* |

### Kilpailu

Kilpailun ensimmäinen keskeytys tapahtui ennen lähtöä, kun Sérgio Sette Câmaran auto hajosi matkalla lähtöruudukkoon, eikä hän pystynyt osallistumaan kilpailuun. Paalulta Wehrlein sai puhtaan lähdön ja pystyi heti alussa tekemään sekunnin johdon muihin. Seitsemännestä ruudusta lähtenyt Robin Frijns kärsi teksisestä ongelmasta ja hän putosi lähdössä 15. sijalle. Lucas di Grassi kärsi jarruongelmista ja joutui keskeyttää ensimmäisellä kierroksella. Kolmannella kierroksella Porschen Da Costa ja ABT Cupran Nico Müller osuivat toisiinsa. Kontaktin seurauksena Da Costan jousitus hajosi ja hän joutui keskeyttämään; Müller pyörähti ja osui seinään, tippuen 19. sijalle. Neljännestä kierroksesta alkaen kärjessä ajaneet kuljettajat alkoivat aktivoimaan *Attack Modea* ensimmäistä kertaa.

Robin Frijns ajoi yhdeksännellä kierroksella rajun kolarin, kun hän menetti stadionosuudella *Foro Sol* mutkan ulostulossa autonsa hallinnan ja osui seinään. Tuomaristo aktivoi ensin koko radan keltainen lippu, kunnes turva-auto tuli radalle. Tällä varmistettiin, että Frijnsin auto saatiin poistettua turvallisesti radalta. Kilpailu jatkui normaalisti kierroksella 12, jolloin kärkeen noussut Buemi aktivoi toistamiseen *Attack Moden* ja Wehrlein nousi takaisin johtoon. Kierroksella 17 lähtiessä koko kymmenen kärki oli aktivoinut molemmat *Attack Modet*.

Kilpailun toinen puolisko oli tapahtumien puolesta hiljainen. Mitch Evans kärsi teknisestä ongelmasta, ja hän joutui puolustamaan aggressiivisesti viidettä sijaansa. Jean-Éric Vergne yritti muutaman kerran ohitusta, mutta Evans onnistui puolustamaan. Wehrlein hallitsi kilpailun loppuun asti kärjessä voittaen kilpailun. Buemi oli toinen ja Cassidy kolmas.

#### Kilpailun tulokset

| Sij. | No. | Kuljettaja | Talli | Kier. | Aika / keskeytys | Ruutu | Pisteet |
| --- | --- | --- | --- | --- | --- | --- | --- |
| 1 | **94** | **Saksa Pascal Wehrlein** | **Porsche** | **37** | **50:15.506** | **1** | **25+3** |
| 2 | **16** | **Sveitsi Sébastien Buemi** | **Envision-Jaguar** | **37** | **+1.162** | **2** | **18** |
| 3 | **37** | **Uusi-Seelanti Nick Cassidy** | **Jaguar** | **37** | **+2.079** | **4** | **15+1** |
| 4 | **7** | **Saksa Maximilian Günther** | **Maserati** | **37** | **+5.780** | **3** | **12** |
| 5 | **9** | **Uusi-Seelanti Mitch Evans** | **Jaguar** | **37** | **+13.064** | **5** | **10** |
| 6 | **25** | **Ranska Jean-Éric Vergne** | **DS Penske** | **37** | **+13.405** | **10** | **8** |
| 7 | **5** | **Iso-Britannia Jake Hughes** | **McLaren-Nissan** | **37** | **+13.916** | **6** | **6** |
| 8 | **2** | **Belgia Stoffel Vandoorne** | **DS Penske** | **37** | **+14.392** | **8** | **4** |
| 9 | **1** | **Iso-Britannia Jake Dennis** | **Andretti-Porsche** | **37** | **+14.767** | **14** | **2** |
| 10 | **17** | **Ranska Norman Nato** | **Andretti-Porsche** | **37** | **+15.312** | **13** | **1** |
| 11 | 22 | Iso-Britannia Oliver Rowland | Nissan | 37 | +15.485 | 20 |  |
| 12 | 23 | Ranska Sacha Fenestraz | Nissan | 37 | +15.718 | 9 |  |
| 13 | 48 | Sveitsi Edoardo Mortara | Mahindra | 37 | +16.214 | 15 |  |
| 14 | 8 | Iso-Britannia Sam Bird | McLaren-Nissan | 37 | +20.600 | 11 |  |
| 15 | 21 | Alankomaat Nyck de Vries | Mahindra | 37 | +23.665 | 22 |  |
| 16 | 18 | Intia Jehan Daruvala | Maserati | 37 | +28.969 | 17 |  |
| 17 | 51 | Sveitsi Nico Müller | Abt-Mahindra | 37 | +29.424 | 12 |  |
| 18 | 33 | Iso-Britannia Dan Ticktum | ERT | 37 | +1:14.758 | 21 |  |
| Kesk. | 4 | Alankomaat Robin Frijns | Envision-Jaguar | 7 | Ulosajo | 7 |  |
| Kesk. | 13 | Portugali António Félix da Costa | Porsche | 2 | Jousitus | 16 |  |
| Kesk. | 11 | Brasilia Lucas di Grassi | Abt-Mahindra | 2 | Jarrut | 19 |  |
| DNS | 3 | Brasilia Sérgio Sette Câmara | ERT | 0 | Ei osallistunut | 18 |  |
| Lähde:  |

#### Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 94 | Saksa Pascal Wehrlein | Porsche | 1–2 |
| 16 | Sveitsi Sébastien Buemi | Envision | 3 |
| 94 | Saksa Pascal Wehrlein | Porsche | 4–5 |
| 16 | Sveitsi Sébastien Buemi | Envision | 6–11 |
| 94 | Saksa Pascal Wehrlein | Porsche | 12–37 |
| Lähde: |

### Kilpailun jälkeen

Daniel Ticktum sai 1 000 euron sakon, koska ei osallistunut valokuvaan lähtöruudukossa ennen kilpailun alkua. António Félix da Costa sai kolmen lähtöruudun rangaistuksen seuraavaan kilpailuun kolaristaan Nico Müllerin kanssa.

Sekä Wehrlein että Dennis joutuivat tutkintaan, koska heidän epäiltiin käyttäneen lähdössä luistonestoa, mikä on sarjan säännöissä kokonaan kielletty. Neljä tuntia kestäneiden tutkimusten ja haastatteluiden jälkeen FIA:n tekninen osasto katsoi, ettei kumpikaan kuljettajista ollut rikkonut sääntöjä. Dennisin tallikaveri Norman Nato oli myös tutkinnan kohteena, mutta tutkinnasta luovuttiin nopeasti kilpailun aikana.

Voitto oli Wehrleinin uran viides ja toinen Méxicossa. Tärkeimmäksi syyksi voittoon hän totesi paalupaikan, sillä radalla on hänen mukaansa hyvin vaikea ohittaa. Wehrlein kertoi, että Buemi teki virheen, mikä helpotti hänen kilpailuaan. Myös Buemi korosti aika-ajon merkitystä ja ohittamisen vaikeutta. Hän kuvasi kilpailuun puhtaaksi ja Wehrleinia nopeaksi. Koska Wehrlein oli tutkinnan alla, Buemi ei ottanut riskejä ohittamisen kanssa ja tyytyi toisesta sijastaan saaminsa pisteisiin. Evans kertoi, että hänellä oli ongelmia sekä ohjauksen että jarrujen kanssa. Evans oli turhautunut ja ärsyyntynyt ongelmista, ja totesi viidennen sijan olleen paras mahdollinen. Cassidy sen sijaan totesi päivänsä olleen täydellisin hänen Formula E urallaan ja hyvä alku Jaguarin kanssa.

#### Sijoitukset kilpailun jälkeen

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Kuljettajien pisteet| Sijoitus | Kuljettaja | Pisteet |
| --- | --- | --- |
| 1. | Saksa Pascal Wehrlein | 28 |
| 2. | Sveitsi Sébastien Buemi | 18 |
| 3. | Uusi-Seelanti Nick Cassidy | 16 |
| 4. | Saksa Maximilian Günther | 12 |
| 5. | Uusi-Seelanti Mitch Evans | 10 |

 | 

Valmistajien pisteet| Sijoitus | Valmistaja | Pisteet |
| --- | --- | --- |
| 1. | Saksa TAG Heuer Porsche | 28 |
| 2. | Iso-Britannia Jaguar TCS Racing | 26 |
| 3. | Iso-Britannia Envision Racing | 18 |
| 4. | Monaco Maserati MSG Racing | 12 |
| 5. | Yhdysvallat DS Penske | 12 |

 |

* **Huom!**: Vain viiden parhaan sijoitukset sisällytetty.

#### Kilpailussa saavutetut merkkipaalut

Kilpailu oli Abt-tallin 100. Formula E kilpailu. 99:ssä kilpailussa talli oli saavuttanut 14 voittoa ja 47 palkintokorokepaikkaa. Intialainen Maserati-kuljettaja Jehan Daruvala ajoi uransa ensimmäisen Formula E kilpailun. Daruvala oli tyytyväinen omaan kilpailuunsa, jossa hänen ainoa tavoite oli ajaa puhtaasti maaliin asti.

Huomiot
-------

1. ↑  Cassidy sai yhden lähtöruudun rangaistuksen.
2. ↑  Evans sai yhden lähtöruudun rangaistuksen.
3. ↑  Vandoorne sai yhden lähtöruudun rangaistuksen.
4. ↑  Kolme lisäpistettä paalupaikasta.
5. ↑  Lisäpiste nopeimmasta kierroksesta.

Lähteet
-------

1. ↑  Mackley, Stefan: Wehrlein keeps Mexico City E-Prix victory after post-race investigation *Formula E News*.  14.1.2024. Autosport.com. Viitattu 16.1.2024. (englanniksi)
2. 1 2  König, Svenja: Green lights for Formula E season 10: XXL preview of the Hankook Mexico City E-Prix *e-formula.news*.  10.1.2024. E-Formel.de. Viitattu 14.1.2024. (englanniksi)
3. ↑  Golding, Nick: Mexico City E-Prix preview: Dennis to kickstart title defence *motorsportweek.com*.  7.1.2024. Motorsport Media Services Ltd. Viitattu 12.1.2024. (englanniksi)
4. ↑  2024 Hankook Mexico City E-Prix Mexico City - WEEKEND SCHEDULE *fiaformulae.com*. FIA. Viitattu 12.1.2024. (englanniksi)
5. 1 2  2024 HANKOOK Mexico City E-Prix ABB FIA Formula E World Championship Results Booklet (Season 10 - 2023-24 → R01 Mexico City → Event Booklet → Mexico\_\_BOOKLET.pdf) *fiaformulae.com*.  14.01.2024. FIA. Viitattu 4.1.2024. (englanniksi)
6. ↑  McLaren share update on Hughes after Mexico City practice shunt *fiaformulae.com*.  13.1.2024. FIA. Viitattu 14.1.2024. (englanniksi)
7. ↑  Pape, Timo: Formula E in Mexico: Jake Hughes wins 1st free practice session of the season & crashes afterwards *e-formula.news*.  13.1.2024. E-Formel.de. Viitattu 14.1.2024. (englanniksi)
8. ↑  Evans, Cassidy and Vandoorne hit with grid penalties for Mexico City E-Prix *fiaformulae.com*.  13.1.2024. FIA. Viitattu 14.1.2024. (englanniksi)
9. 1 2  Jaguar's Evans tops timesheets for final practice in Mexico City *fiaformulae.com*.  13.1.2024. FIA. Viitattu 14.1.2024. (englanniksi)
10. ↑  Pape, Timo: Formula E in Mexico: Mitch Evans wins 2nd free practice ahead of Max Günther, Jaguar with strong pace *e-formula.news*.  13.1.2024. E-Formel.de. Viitattu 14.1.2024. (englanniksi)
11. 1 2  QUALIFYING RESULTS: Porsche's Pascal Wehrlein seals Round 1 pole in Mexico *fiaformulae.com*.  13.1.2024. FIA. Viitattu 14.1.2024. (englanniksi)
12. 1 2 3  Pape, Timo: Formula E in Mexico: Pascal Wehrlein wins qualifying & takes 1st pole position of the 2024 season *e-formula.news*.  13.1.2024. E-Formel.de. Viitattu 14.1.2024. (englanniksi)
13. 1 2  Pape, Timo: Formula E: Pascal Wehrlein & Porsche win 2024 season opener in Mexico *e-formula.news*.  13.1.2024. E-Formel.de. Viitattu 14.1.2024. (englanniksi)
14. 1 2  [Pascal Wehrlein converts pole to Round 1 win in Mexico City E-Prix QUALIFYING RESULTS: Porsche's Pascal Wehrlein seals Round 1 pole in Mexico] *fiaformulae.com*.  13.1.2024. FIA. Viitattu 14.1.2024. (englanniksi)
15. ↑  Mackley, Stefan: Handling problem a factor in Frijns' Formula E Mexico City crash *Formula E News*.  15.1.2024. Autosport.com. Viitattu 16.1.2024. (englanniksi)
16. ↑  2024 FIA Formula E Championship Mexico City ePrix – Race *fiaresultsandstatistics.motorsportstats.com*. FIA. Viitattu 15.4.2024. (englanniksi)
17. ↑  Wirtz, Tobias: Hankook Mexico City E-Prix: All Formula E penalties at a glance *e-formula.news*.  14.1.2024. E-Formel.de. Viitattu 14.1.2024. (englanniksi)
18. ↑  Smith, Sam: 'Traction control' probe behind Porsche Formula E investigations *the-race.com*.  14.1.2024. The Race. Viitattu 14.1.2024. (englanniksi)
19. ↑  Pascal Wehrlein debriefs his masterclass win in Mexico City for Porsche *fiaformulae.com*.  14.1.2024. FIA. Viitattu 14.1.2024. (englanniksi)
20. ↑  Superb 2nd for Buemi and Envision Racing in Mexico *envision-racing.com*.  13.1.2024. Envision Racing. Viitattu 14.1.2024. (englanniksi)
21. ↑  Wirtz, Tobias: Jaguar solid in Mexico: Cassidy celebrates "most complete day in Formula E", Evans complains about steering *e-formula.news*.  14.1.2024. E-Formel.de. Viitattu 14.1.2024. (englanniksi)
22. ↑  2024 FIA Formula E Championship Mexico City ePrix - Standings - Drivers *fiaresultsandstatistics.motorsportstats.com*. FIA. Viitattu 14.1.2024. (englanniksi)
23. ↑  2024 FIA Formula E Championship Mexico City ePrix - Standings - Teams *fiaresultsandstatistics.motorsportstats.com*. FIA. Viitattu 14.1.2024. (englanniksi)
24. ↑  Wirtz, Tobias: "Hotly anticipating Mexico" & own anniversary: ABT celebrates 100th Formula E race at season opener *e-formula.news*.  12.1.2024. E-Formel.de. Viitattu 14.1.2024. (englanniksi)
25. ↑  Jehan Daruvala finishes 16th on Formula E debut *hindustantimes.com*.  14.1.2024. HT Digital Streams Ltd. Viitattu 14.1.2024. (englanniksi)

Formula E -kausi 2023–2024
* Meksiko México
* Saudi-Arabia Dirijja
* Brasilia São Paulo
* Japani Tokio
* Italia Misano
* Monaco Monaco
* Saksa Berliini
* Kiina Shanghai
* Yhdysvallat Portland
* Yhdistynyt kuningaskunta Lontoo